રાષ્ટ્રીય પુરસ્કાર મેળવીને કંગના રાણાવતે સાબિત કરી દીધું કે તેનામાં અભિનયક્ષમતા છે. રાષ્ટ્રીય પુરસ્કાર મળ્યા બાદ હવે તેની નજર પદ્મશ્રી પર છે, જોકે કંગનાની છેલ્લી રિલીઝ ફિલ્મ ‘રંગૂન’ ફ્લોપ ગઇ છે. ‘રંગૂન’નું શીર્ષક એક જૂના ગીત સાથે મળતું આવે છે. આ ફિલ્મમાં ‘મેરે પિયા ગયે રંગૂન ….’થી પ્રેરિત સોંગ પણ છે. કંગના કહે છે કે નેશનલ એવોર્ડ મેળવ્યા બાદ હવે મારી નજર પદ્મશ્રી પર છે, પરંતુ આપણે માત્ર આશા રાખી શકીએ. શું થશે તે તો સમય જ કહેશે. રાષ્ટ્રપતિ પાસેથી નેશનલ એવોર્ડ મેળવીને કંગના કહે છે કે મને આ બાબતની ખૂબ જ ખુશી થઇ. મેં એક છોકરી હોવાના નાતે મારાં મા-બાપનું માથું ગર્વથી ઊંચું કરી દીધું છે. દરેક સંતાનની ઇચ્છા હોય છે કે તે પોતાનાં કર્મોથી માતા-પિતાને ખુશ કરી શકે.